ประจำเดือนมาวันที่ 29 พ.ค. หมดวันนี้ ถ้าพรุ่งนี้จะมีเพศสัมพันธ์ได้เลยมั้ย จะท้องไหม (ใส่ถุงยางอนามัยป้องกัน)
สวัสดีค่ะ ในทางการแพทย์ปัจจุบันไม่นิยมให้ใช้วิธีนับวันปลอดภัยเพื่อการคุมกำเนิดค่ะ เนื่องจากมีโอกาสคลาดเคลื่อนได้มาก และบางครั้งเลือดที่ออกมาหากไม่ใช่เลือดที่เกิดจากประจำเดือนก็จะยิ่งมีโอกาสพลาดได้สูง โดยส่วนใหญ่แล้วหลังประจำเดือนหมดทันทีมักจะยังไม่มีไข่ตกแนะนำการใส่ถุงยางอนามัยทุกครั้งที่จะมีเพศสัมพันธ์ ใส่ตลอดการมีเพศสัมพันธ์ โดยใช้ถุงยางอนามัยที่ไม่หมดอายุ ไม่ขาด และไม่รั่ว หรือเลือกวิธีการรับประทานยาคุมกำเนิดแบบแผง ฉีดยาคุม หรือฝังยาคุม